《龟石吞流》
明代·邓球

一峰偃伏状龟形，浴水何年见瑞灵。春草渐添毛色绿，秋波环映甲文青。

长吞巨浪跨南浦，怒涌洪涛拱北溟。自是乐昌多胜概，登高如上玉虚亭。

作者简介：明湖广祁阳人，字应鸣，号三吾寄漫子。嘉靖三十八年进士。授宜兴知县，累迁户部郎中，出为铜仁知府，旋致仕。卒年七十余。有《理学宗旨》、《闲适剧谈》。